Κάλιαρι Κάλτσιο

Η Κάλιαρι Κάλτσιο (ιταλικά: Cagliari Calcio) είναι ιταλική ποδοσφαιρική ομάδα, που ιδρύθηκε το 1920 και εδρεύει στο Κάλιαρι της Σαρδηνίας. Έδρα της ομάδας είναι το χωρητικότητας 23.486 θεατών στάδιο Σαρντένια Αρένα (πρώην Σαντ Ελία), στο οποίο διεξήχθησαν και αγώνες για το Μουντιάλ του 1990. Τα χρώματα της ομάδας είναι το κόκκινο και το μπλε. 

Η Κάλιαρι μετέχει στις επαγγελματικές κατηγορίες της Ιταλίας, έχοντας περάσει αρκετά χρόνια της πρόσφατης ιστορίας της μεταξύ Σέριε Α και Β. Κατέκτησε το τρόπαιο του πρωταθλητή (scudetto) μια φορά, τη σεζόν 1969-70, έχοντας στη σύνθεσή της έναν από τους δεινότερους επιθετικούς που πέρασαν από τα Ιταλικά γήπεδα, τον Τζίτζι Ρίβα (Gigi Riva).

Τίτλοι
Serie A - Α΄ Εθνική Κατηγορία:
Πρωτάθλημα (1): 1969-70
Δευτεραθλήτρια (1) 1968-69

Serie B - Β΄ Εθνική Κατηγορία:
 Πρώτη θέση (1): 2003-04
 Δεύτερη θέση (2): 1963-64, 1978-79
 Προβιβασμός (2): 1989-90, 1997-98

Serie C / Serie C1 - Γ΄ Εθνική Κατηγορία:
Πρώτη θέση (3): 1930-31, 1951-52, 1988-89

Συμμετοχές στα Κύπελλα Ευρώπης
Η παρουσία της Κάλιαρι στις ευρωπαϊκές διοργανώσεις ξεκίνησε στις 17 Σεπτεμβρίου 1969 στο Καυτανζόγλειο Στάδιο της Θεσσαλονίκης, όπου μπροστά σε 42.211 θεατές ήρθε ισόπαλη με τον Άρη με 1-1, για τον θεσμό του Κυπέλλου Εκθέσεων.
Η σπουδαιότερη ευρωπαϊκή στιγμή του συλλόγου υπήρξε τη σεζόν 1993-94, όταν έφτασε στα ημιτελικά του Κυπέλλου ΟΥΕΦΑ και αποκλείστηκε από τη μετέπειτα τροπαιούχο Ίντερ.

 Σεζόν Διοργάνωση Γύρος Σύλλογος Χώρα Σκορ1969-70Κύπελλο ΕκθέσεωνΑ΄Άρης ΘεσσαλονίκηςΕλλάδα3-0, 1-1Β΄Κάρλ Τσάις ΙέναΑν. Γερμανία0-1, 0-21970-71Κύπελλο ΠρωταθλητριώνΑ΄Σαιντ-ΕτιένΓαλλία3-0, 0-1Β΄Ατλέτικο ΜαδρίτηςΙσπανία2-1, 0-31972-73Κύπελλο ΟΥΕΦΑΑ΄ΟλυμπιακόςΕλλάδα0-1, 1-21993-94Κύπελλο ΟΥΕΦΑΑ΄Ντιναμό Βουκουρεστίου Ρουμανία2-0, 2-3Β΄ΤράμπζονσπορΤουρκία0-0, 1-1Γ΄ΜαλίνΒέλγιο2-0, 3-1Δ΄ (προημιτελικά)ΓιουβέντουςΙταλία1-0, 1-2Ε΄ (ημιτελικά)ΊντερΙταλία3-2, 0-3

 Παραπομπές 

 Εξωτερικοί σύνδεσμοι 



Κατηγορία:Ιδρύσεις αθλητικών συλλόγων το 1920
Κατηγορία:Ιδρύσεις ποδοσφαιρικών ομάδων το 1920